CELEX: 62018TN0574
Language: el
Date: 2018-09-28 00:00:00
Title: Υπόθεση T-574/18: Προσφυγή της 28ης Σεπτεμβρίου 2018 — Agrochem-Maks κατά Επιτροπής

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/93
            
         
      Προσφυγή της 28ης Σεπτεμβρίου 2018 — Agrochem-Maks κατά Επιτροπής
      (Υπόθεση T-574/18)
      (2018/C 427/122)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Agrochem-Maks d.o.o. (Ζάγκρεμπ, Κροατία) (εκπρόσωπος: Σ. Παππάς, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2018/1019 (1) της Επιτροπής·
               
            
                  —
               
               
                  να καταδικάσει την καθής να φέρει, εκτός από τα δικαστικά της έξοδα, και τα δικαστικά έξοδα στα οποία υποβλήθηκε η προσφεύγουσα στην παρούσα διαδικασία.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, η προσφεύγουσα προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση της υποχρεώσεως αιτιολογήσεως την οποία υπέχει η Διοίκηση από το άρθρο 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 6, στοιχείο στ', ή του σημείου 2.2 του παραρτήματος ΙΙ του κανονισμού (ΕΚ) 1107/2009 (2) και παραβίαση της αρχής της αναλογικότητας όσον αφορά τα προβαλλόμενα κενά ως προς τα δεδομένα που αναφέρονται στη δραστική ουσία για την οποία ζητείται έγκριση.
               
            
                  3.
               
               
                  Με τον τρίτο λόγο ακυρώσεως προβάλλεται εσφαλμένη εφαρμογή της αρχής της προφυλάξεως σε σχέση με τα προαναφερθέντα προβαλλόμενα κενά ως προς τα δεδομένα ή τα ζητήματα τα οποία δεν κατέστη δυνατό να επιλυθούν οριστικά για τους σκοπούς της εκτιμήσεως του κινδύνου.
               
            
                  4.
               
               
                  Με τον τέταρτο λόγο ακυρώσεως, προβάλλεται παράβαση του άρθρου 4 του κανονισμού (ΕΚ) 1107/2009 όσον αφορά τον προσδιορισμό υψηλού κινδύνου σε σχέση με τους υδρόβιους οργανισμούς.
               
            
         (1)  Εκτελεστικός κανονισμός (ΕΕ) 2018/1019 της Επιτροπής, της 18ης Ιουλίου 2018, για τη μη ανανέωση της έγκρισης της δραστικής ουσίας oxasulfuron (οξασουλφουρόνη), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (ΕΕ 2018, L 183, σ. 14).
      
         (2)  Κανονισμός (ΕΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ 2009, L 309, σ. 1).